Við ræddum við leiðtoga flokkanna nú fyrir hádegi. Katrín Jakoksdóttir, formaður Vinstri grænna, segist nokkuð sátt með úrslit kosninganna.
Nú er það þannig að ríkisstjórnin heldur velli þannig að við ræðum saman og förum yfir stöðuna. Stætt á að gera kröfu til forsætisráðherraembættis? Við eigum eftir að fara yfir þetta í mínum flokki, ég held að forysta okkar á þessu kjörtímabili hafi skipt verulega miklu máli fyrir þennan árangur sem ríkisstjórnin nær. Ég held að það sé flestum ljóst.
Bjarni Benediktsson, formaður Sjálfstæðisflokksins, segir að stjórnarflokkarnir hafi fengið sterkt umboð til að halda áfram.
Ég lít þannig á að Katrín þurfi ekki að biðjast lausnar fyrir hönd ríkisstjórnarinnar og þar af leiðandi kemur ekki til þess að það verði úthlutað neinu stjórnarmyndunarumboði á meðan flokkarnir eru að ræða saman? Ekki krafa um forsætisráðherrastól, nei ég ætla ekki að byrja samtalið á því, ætla ekki að gera það.
Sigurður Ingi Jóhansson, formaður Framsóknarflokksins, segir eðlilegast að stjórnarflokkarnir ræði saman fyrst.
Logi Einarsson, formaður Samfylkingarinnar, segist ekki sáttur með niðurstöðu kosninganna og það flæki vissulega stöðu Samfylkingarinnar að hafa Vinstri græn í ríkisstjórn.
Ég hef ekkert leynt því að það er flókin staða fyrir okkur þegar að nánustu pólitísku nágrannar okkur er hinum megin víglínunnar og það gerir stöðuna flóknari.